
DISSERTATIO  MEDICA 


INAUUURALtS 


DE 

PULMONIS  INFLAMMATIONE. 


JNTullum  viscus  est  in  corpore  humano  quod 

/ 

magis  obnoxium  inflammationi  quam  Pulmo 
est  ;  neque  ullus  morbus  magis  studium  medici 
desiderat,  propterea  quod  afficit  partes  tam  ad 
vitam  necessarias,  ut  earum  functiones,  ne  per 
minimum  quidem  spatium,  impedire  possint,  sine 
summo  incommodo,  atque  adeo  vitae  ipsius  discri¬ 
mine.  Acceptatissima  opinio  nostris  temporibus 

apud  Pathologos  est  unam  texturam,  sive  “  tis~* 
sue,"  ut  dicitur,  pulmonis  posse  primariam  sedem 
inflammationis  esse,  idque  ita  ut  ceteras  non  affi¬ 
ciantur  :  proinde  variae  species  hujus  morbi,  qui¬ 
bus  varia  nomina  data  sunt,  libris  enumerantur. 
Quoniam  vero  celeberrimi  quidam  viri,  inter 
quos  Hallek,  MoRGAGNique,  et  Yajlsalva, 
citari  possunt,  putarunt  inflammationem  pleurae 
existere  non  posse,  nisi  pulmo  aliqua  ex  parte 
afficeretur,  et  quoniam,  si  hoc  accidere  potest, 
tamen  nulla  signa  satis  propria  habemus  ad  sedes 
morbi  curiose  inter  se  discernendas,  et  quoniam 

denique,  utcunque  variat  sedes  inflammationis, 
curatio  propemodum  eadem  esse  debet,  liceat 

mihi  omnes  species  hujus  morbi  sub  nomine  Pul¬ 
monis  Inflammationis  generaliter  comprehendere. 


DE  SIGNIS. 

Hoc  vitium  a  Clar.  Cullen,  his  verbis  defi- 
,  -  ’  »  *  . 

nitui*,  “  Pyrexia  ;  dolor  in  quadam  thoracis  par- 

te ;  respiratio  difficilis  ;  tussis.”  Incipit  autem 
morbus  plerumque  a  languore  lassitudineque  et 
horroribus,  sive  sensu  frigoris,  quod  calor  subse¬ 
quitur  ;  accedit  sitis,  reliquaque  omnia  signa  Py- 
rexiae.  Pulsus  celeres  sunt,  validi  atque  duri  ; 
interdum  tamen  imbecilli  et  molles,  interdum 
inordinati,  etsi  hoc  saepissime  sub  finem  morbi 
accidit.  Dolor  in  aliqua  parte  pectoris  sentitur, 
modo  protinus  subter  sternum  claviculamve  aut 
scapulam,  sed  frequentissime  juxta  costam  sex¬ 
tam  septimamve  :  is  dolor  plerumque  acutus  fix- 
usque  est,  interdum  tamen  ab  una  parte  pectoris 
ad  aliam  extenditur,  neque  raro  videtur  ad  visce¬ 
ra  ventris  descendere,  ita  ut  peritissimos  medicos 
fallat.  Sub  hoc  morbo  spiritus  frequens  et  diffi¬ 
cilis  est ;  molestia  autem  major  est  sub  inspira¬ 
tione,  non  modo  quia  cellulae  aeris  turgidis  vasis 
sanguiferis  comprimuntur,  atque  ita  distentio¬ 
nem  plenam  non  facile  sustinent,  sed  etiam 
quia  quam  minima  distentio,  dolorem  maxime 
adauget.  Idem  malum  nonnunquam  intenditur 

si  aeger  in  vitiatum  latus  cubat ;  sed  id  non  per¬ 
petuum  est :  quinetiam  ubi  inflammatio  vehe¬ 
mens  est,  difficultas  spirandi  ita  adaugetur  incli¬ 
nata  positura  corporis,  ut  aeger  omnino  cubare  ne¬ 
queat,  sed  cogatur  sedere  corpore  quam  maxime 
erecto.  Hoc  modo  facillime  spirat,  propter  faci¬ 
liorem  descensum  septi  transversi,  unde  pulmo 
pleniorem  dilatationem  admittit.  Huic  morbo 
tussis  plus  minus  urgens  semper  accedit,  quae  in¬ 
spiratione  intenditur,  maximeque  si  homo  frigido 
aeri  objectus  fuerit ;  tussiendo  autem  dolor  sem¬ 
per  adaugetur.  Tussis  inter  initia  fere  sicca  est, 
postea  vero  spumans  mucus  expuitur,  isque  in¬ 
terdum  viscidus  atque  pellucidus  est,  leviterque 
sanguine  distinctus ;  post  diem  unam  aut  alteram 
vero  crassior  magisque  tenax  fit,  tamque  flavus 
interdum  est  ut  praebeat  aspectum  quasi  commis¬ 
tae  bilis.  Ut  procedit  morbus  omnia  signa  gra¬ 
viora  fiunt ;  facies  inturaet  atque  purpurascit ; 
labra  livida  sunt ;  lingua  arida  et  aspera ;  oculi 
sanguine  suffusi.  Alvus  plerumque  contrahitur. 


DE  PULMONIS  INFLAMMATIONE.  5 


subinde  tamen  fusa  est.  Urina  rubra  est,  et  ali¬ 
quid  lateritii  coloris  demittit.  Sanguis  si  mitti¬ 
tur  superficiem  cavam  ostendit,  semperque  crusta 
coriacea  contegitur.  Post  tertiam  et  ante  septi¬ 
mam  diem  indicia  interdum  subito  remittuntur, 
spemque  praebent  maturae  sanitatis  ;  huic  vero 
parum  bene  confidimus,  siquidem  morbus  post 
breve  spatium  repetere  solet,  idque  aucta  vehe¬ 
mentia.  Delirium  accedit,  interdumque  sopor ; 
manus  pedesque  frigescunt.  Pulsus  imbecillus 
et  intermittens  est.  Frigidi  sudores  corpus  per¬ 
currunt,  maximeque  circa  caput  et  pectora.  Spi¬ 
ritus  frequentior  magisque  laboriosus  est ;  paulo- 
que  post  omnes  angores  aegri  morte  finiuntur. 


DE  CAUSIS. 

Causje  morbi  dividi  possunt  in  eas  quae  cor¬ 
pus  obnoxium  reddunt,  et  in  eas  quae  morbum 
excitant.  Ex  prioribus  est  habitus  corporis  ple- 

nus  atque  robustus,  sexusque  virilis  potius  quam 
muliebris.  Morbus  raro  tenerrima  aetate  accidit, 
nisi  post  alios  morbos  ;  saepius  ad  pubertatem. 
Quaedam  artificia  quoque  homines  huic  morbo 
objectos  reddunt ;  maximeque  ea  quae  objiciun¬ 
tur  subitis  vicissitudinibus  temperiei,  vel  sub 
quibus  pulveres  inhalantur,  vel  quae  postulant 
inclinatam  posituram  corporis,  ita  ut  sanguis  ad 
inferiores  partes  minus  propulsus  pulmonem  ma¬ 
jore  copia  petat.  Itaque  sartores  sutoresque  iis¬ 
que  similes,  morbo  potissimum  patent,  idque 
maxime  si  ante  habuerunt.  Praeterea  pectus 
inale  formatum  potest  inter  causas  praedispon en¬ 
tes  morbi  enumerari.  Ex  causis  excitantibus 
vero  nulla  frequentior  quam  frigus  est,  vel  subi¬ 
tae  vicissitudines  aeris.  Itaque  saepissime  accidit 
coelis  inaequalibus,  uti  nostrum  est,  maximeque 
vere  aut  autumno.  Morbus  quoque  excitatur 
omnibus  causis  quae  movent  auctam  actionem 
cordis  arteriarumque  ;  quales  sunt  vehemens  ex¬ 
ercitatio,  cursus,  saltus,  intemperantia,  aut  libi- 

do ;  praeterea  omnibus  quae  pulmonem  proprie 
afficiunt,  quales  sunt  usus  instrumentorum  musi¬ 
corum,  vehementes  exercitationes  vocis,  ictusque 
pectori  illatus.  Hoc  vitium  quoque  alios  morbos 
subsequi  solet,  uti  morbillos,  variolam,  scarlati¬ 
nam  et  catarrhum,  ex  extensione  inflammationis 
a  bronchiis  ad  pulmonem.  Dicitur  quoque  inter¬ 
dum  ex  podagra,  rheumatismo  vel  erysipelate 
proficisci ;  sed  haec  mala  potius  praedisponentefe 
causae  quam  excitantes  esse  videntur.  Interdum 
autem  movetur  consuetis  profluviis,  ut  haemer- 
rhoide  menstruisve,  subito  suppressis. 


DE  TERMINATIONIBUS. 

Inflammatio  pulmonis  potest  plurimis  mo¬ 
dis  finiri,  resolutione  scilicet,  suppuratione,  ad¬ 
haesione,  hepatizatione,  ut  dicitur,  effusione,  et 
secundum  aliquos,  gangraena.  Ex  his  primus 
modus  vulgatissimus  et  optimus  est.  Resolvitur 
vero  morbus  plerumque  inter  quintum  decimum- 

que  quartum  diem,  interdum  subito,  ut  per  fu¬ 
sam  alvum  turbidamve  urinam,  aut  profusionem 
sanguinis  e  naribus  vasisve  haemorrhoidalibus ; 
saepius  vero  tarde,  per  sputum  crassum  opacum¬ 
que,  et  leniter  viride,  saepeque  sanguine  tinctum. 
Inter  hoc  expuendum  dolor  imminuitur,  spiritus 
liberior  est,  pulsusque  ad  naturalem  conditionem 
redit.  At  suppurationem  merito  timemus  si 
morbus  diu  perstat,  signaque  neque  graviora  ne¬ 
que  leniora  fiunt.  Ostenditur  autem  gravitate 
in  pectore,  maxime  ubi  homo  in  latus  decumbit ; 
dolor  imminuitur,  sed  spiritus  difficultas  tussis¬ 
que  adaugentur ;  nihil  expuitur ;  leves  horrores 
accedunt,  cum  febricula  pulsuque  molliore  et 
pleniore.  Haec  signa  ingravescunt,  donec  tan¬ 
dem  abscessus  rumpitur,  homoque,  effuso  pure  in 
pulmonem  ipsum,  protinus  strangulatur,  aut  idem 
pus  in  pectus  effunditur,  empyemaque  movet. 
Interdum  quidem,  raro  tamen,  accidit  ut  pus  ef¬ 
fundatur  tam  exigua  copia  ut  homo  post  mag- 

'  1  _ 

num  periculum  tandem  convalescat.  Tertia  au- 

tem  terminatio  hujus  morbi  adhaesio  est  inter 
pulmonem  pleuramque  costalem,  unde  inter¬ 
dum  spirandi  difficultas  tussisque  oriri  dicuntur. 
Nonnunquam  vero  portio  pulmonis  convertitur 
in  materiam  jecori  similem.  Hoc  primum  suspi¬ 
camur  si  spiritus  creber  est  et  brevis,  cum  sensu 
« 

oppressionis ;  si  loquendo  plurimum  fatigatur  ;  si 
facilius  in  latus  affectum  cubat,  interdum  vero 
in  dorsum  facillime ;  si  percussum  ab  hac  parte 
pectus  nullum  sonum  edit ;  si  pulsus  imbecillior, 
crebrior  et  inaequalis  est ;  si  facies  pallet  aut  livet 
intumetque;  his  non  raro  delirium  supervenit, 
membra  frigescunt,  homoque  subitofrapitur.  Pro¬ 
prius  autem  finis  pulmonis  inflammationis  est  ef¬ 
fusio,  aut  sanguinis  aut  lymphae  coagulabilis,  in 
ejus  telam  cellulosam,  unde  cellulae  aeris  compri¬ 
muntur,  circuitusque  impeditur  et  homo  strangu¬ 
latur.  Quod  si  hoc  mature  in  morbo  accidit, 
saepius  ex  lympha  coagulabili  effusa,  quam  ex 
sanguine,  oriri  videtur.  Eadem  inflammatio  pul¬ 
monis  raro  quidem,  interdum  tamen,  in  gangrae- 

nam  desinit.  Haec  cognoscitur  subita  remis¬ 
sione  doloris,  pulsuque  exiguo,  tremulo  et  inae¬ 
quali  ;  augetur  anxietas  ;  facies  contrahitur,  sum¬ 
ma  imbecillitas  est,  extremae  partes  frigescunt, 
spiritus  male  olet,  quicquid  excernitur  nigrum  et 
foetidum  est,  membra  subito  contrahuntur,  homo 
soporatur,  brevique  morte  liberatur. 


DE  DIAGNOSI. 

Simillimi  morbi  inflammationi  pulmonis  sunt 
Carditis,  Diaphragmatis,  Hepatitis,  Asthma  et 
Pleurodyne  :  haec  igitur  mala  a  pulmonis  inflam¬ 
matione  nunc  discernenda  sunt ;  quoniam  vero 
discrimina  inter  pneumoniam  et  pleuritidem  fere 
dantur,  ab  his  incipiam.  Prior,  igitur,  dicitur 
discerni  posse  pulsu  crebriore  plenioreque  et  mol¬ 
liore  ;  tussis  humida  est,  sputumque  interdum 
sanguinolentum  ;  facies  intumet  et  purpurascit ; 
dolor  hebetior  est,  saepeque  sensus  potius  ponde- 

ris  et  plenitudinis  quam  dolor  est ;  febris^  mitior 
est,  isque  morbus  afficit  homines  provectioris  ae¬ 
tatis,  maximeque  eos  quorum  valetudo  aut  prio¬ 
ribus  morbis  aut  potionibus  ardentibus  laesa  est. 
Rursus  pleuritis  saepius  juvenes  infestat,  eosque 
potissimum  plenos  et  robustos.  At  carditis  ab 
inflammatione  pulmonis  dignoscitur  acuto  dolore 
juxta  cor,  pulsu  inaequali,  palpitationibus,  animi 
defectione,  summaque  et  perpetua  anxietate.  In¬ 
dicatur  autem  septum  transversum  inflammari, 
si  cum  dolore  praecordia  astringuntur  ;  si  spiritus 
creber  et  laborans  est,  acceditque  perpetuus  sin¬ 
gultus.  Ex  his  signis  autem  quasdam  interdum 
desiderantur,  neque  alia  tam  manifesta  sunt  ut 
possimus  semper  dicere  quae  sit  propria  sedes 
morbi ;  quoniam  vero  uterque  eandem  curatio¬ 
nem  postulat,  non  multum  pertinet  ad  rem  dis¬ 
crimen  curiose  facere  posse.  Hepatitis  vero,  etsi 
interdum  ita  inflammationem  pulmonis  reprae¬ 
sentat,  ut  vix  discernantur,  tamen  ex  sequenti¬ 
bus  signis  plerumque  facile  dignoscituL  Dolor 

semper^  in  dextro  hypochondrio  est,  idemque 
pressura  adaugetur,  extenditurque  ad  summam 
partem  dextras  claviculae  ;  accedit  saepe  tumor 
partis  affectae ;  tussis  sicca  est,  fereque  vomitus 
cum  singultu,  neque  facile  homo  nisi  in  sanum 
latus  decumbit  ;  ad  haec,  facies  pallet  saepeque 
flavescit,  et  hepatitis  saepius  ad  suppurationem 
spectat ;  inflammatio  pulmonis  autem  ad  effusio¬ 
nem.  At  asthma  a  pulmonis  inflammatione  hoc 
potissimum  discernimus,  quia  venit  per  acces¬ 
siones  ;  quia  dolor  desideratur,  constrictioque  pec¬ 
toris  longe  distat  ab  ea  quae  in  posteriore  morbo 
accidit.  Pleurodyne  autem  vocatur  id  genus 
rheumatismi  quod  musculos  super  pectus  afficit ; 
idque  non  raro  cum  inflammatione  pulmonis  con¬ 
funditur.  Sub  priore  vero  febris  parum  aut  ni¬ 
hil  est,  homoque  saepissime  rheumatismo  aliarum 
partium  vexatur ;  difficultas  spirandi  quoque  non 
tanta  est,  tussisque  aut  non  urget,  aut  nihil  ex¬ 
cernit  ;  praeterea  partes  exteriores  saepe  rubent 
atque  intument,  dolorque  plurimum  aut  pressura 
aut  levissimo  motu  intenditur. 

DE  PROGNOSI. 


Sequitur  ut  de  praesagio  in  hoc  morbo  di¬ 
cam  ;  quoniam  vero  signa  jam  proposui  unde  col¬ 
ligimus  quis  finis  morbi  sit  futurus,  non  opus  esse 
videtur  de  hac  re  longo  sermone.  Satis  igitur 
sit  dixisse  omnia  indicia,  quae  ostendunt  resolu¬ 
tionem  fore,  bona  esse  ;  rursus  omnia  quae  aut 
suppurationem  aut  hepatizationem  aut  effusio- 
nem  instare  ostendunt,  terribilia  esse,  utque  sum¬ 
mum  periculum  denotent.  Quod  si  ex  signis 
gangraenam  instare  judicamus,  homo  in  praeci- 

piti  est.  Ad  praesagium  autem  faciendum,  non 
modo  morbo  respicere,  sed  aetati  constitutioni¬ 
que  aegri,  debemus ;  siquidem  vehemens  impetus 
morbi  longe  facilius  sustinetur  juvenibus  et  ro¬ 
bustis  quam  senioribus  atque  imbecillis,  iisve  qui 
aut  phthisi  pulmonali  obnoxii  sunt,  aut  robora 
sua  ullo  modo  imminuerunt. 

DE  CURATIONE. 

In  hoc  morbo  curando,  ut  qui  organum  affi¬ 
ciat  quod  tantopere  ad  vitam  pertinet  ut  verbis 
Cl.  Gregor y,  “  ne  quidem  per  brevissimum 
temporis  spatium  sine  maximo  incommodo,  aut 
instante  periculo  suspendi  possit,”  remediis  vali¬ 
dissimis  matureque  adhibitis  opus  est.  Curatio 
autem  dividi  potest  in  eam  partem  qua  causas 
excitantes  tollimus,  atque  in  eam  qua  inflammatio¬ 
nem  depellimus,  prohibemusque  ne  redeat.  Quod 
ad  priorem  pertinet,  manifestum  est  nulla  reme¬ 
dia  valere  posse  quamdiu  causae  unde  morbus 
profectus  est  supersunt,  viresque  corporis  potius 
frangi  solita  curatione  quam  inflammationem  de- 
pelli,  nisi  has  prius  sustulerimus.  Quoniam  ve¬ 
ro  ex  excitantibus  causis  frigus  vulgatissimum 
esse  videtur,  hoc  potissimum  evitandum  est,  sic 
tamen  ut  caveamus  ne  nimio  calore  febrem  adau¬ 
geamus.  Itaque  homo  conclavi  suo  continendus 

est,  ejusque  temperies  servanda  est  frigidula  et 
aequalis,  debetque,  quantum  fieri  potest,  omnes 
flatus  aeris  evitare.  Secundum  Celsum,  “  Con¬ 
clavi  tenendus  est,  quo  multum  et  purum  aerem 
trahere  possit,  neque  multis  vestimentis  strangu¬ 
landus,  sed  admodum  levibus  tantum  velandus 
est.”  Ad  hoc,  omnes  exercitationes  pulmonis  per 
plenum  spiritum  aut  loquelam,  omnesque  animi 
corporisve  agitationes  ut  quae  circuitum  sanguinis 
velociorem  excitent,  diligenter  evitandae  sunt. 
Homo  neque  carnem  edere  cibumve  ullum  exci¬ 
tantem,  neque  potiones  ardentes  aut  vinolentas 
bibere  ullo  modo  debet,  sed  uti  cibo  ex  frugibus 
leni  facilique  concoctu,  atque  ab  hoc  ipso  per 
paucos  dies,  quantum  fieri  potest,  abstinere.  Ad 
inflammationem  ipsam  autem  depellendam  nihil 
tam  valet  quam  missio  sanguinis ,  ad  quam  in¬ 
ter  ipsa  initia  morbi  protinus  confugiendum  est. 
Quod  si  morbus  vetustior  est,  sanguis  non  sine 
summa  cura  mitti  debet,  siquidem  hoc  modo  ef¬ 
fusioni  favemus  mortemque  acceleramus.  At  ip- 

so  initio  sanguis  commodissime  mittitur,  isque 
ex  ampla  plaga  plenoque  canali,  quo  quam  maxi¬ 
ma  copia  quam  brevissimo  tempore  detrahatur, 
aegerque  pedibus  insistere,  dum  sanguis  fluit,  de¬ 
bet.  De  bis  rebus  Van  Swieten  dicit,  “  Pul¬ 
cherrime  juvat  si  ex  vena  majore  per  vulnus  am¬ 
plum,  celeri  fluxu  exeat;  hinc  in  cubito  praestat 
venam  aperire,  quam  in  manu.  Non  enim  haec 
sanguinis  missio  instituitur  tantum  ideo,  ut  co¬ 
pia  minuatur,  sed  etiam  ut,  subita  tali  deple¬ 
tione  facta,  arteriae  obstructae  minus  jam  urgente 
sanguine  arterioso,  contractae  retropellant,  massu¬ 
las  obstruentas  in  majores  ramos,  sicque  tollatur 
inflammatio.”  Itaque  exigua  copia  sanguinis 
hoc  modo  detracta,  magis  corpus  relaxat  magis¬ 
que  proficit,  quam  si  longe  major  copia  tarde 
mittitur.  De  ipsa  autem  copia  mittenda,  nul¬ 
lae  certae  leges  institui  possunt ;  siquidem  haec 
ex  morbi  vehementia  multisque  aliis  rebus  pen¬ 
det  :  mitti  tamen  certe  debet,  donec  aut  dolor 
quodammodo  lenitur,  aut  ad  defectionem  animi, 

id  quod  saepissime  accidit  ubi  copia  a  duodecim 
unciis  ad  viginti  et  quatuor  detracta  est,  si  modo 
aeger  erectus  fuit.  Quod  si  tamen  defectio  ani¬ 
mi  nimis  cito  accidit,  iterum  mittendus  sanguis 
erit,  idque  quam  primum ;  si  vero  magna  copia 
detracta  est,  neque  dolor  lenitur,  ad  alia  remedia 
confugiendum  erit.  Sanguinis  autem  missionem 
ex  brachio  adjuvet  detractio  quoque  ex  parte; 
maximeque  ubi  magna  copia  jam  detracta  est 
incisa  vena,  aut  ubi  morbus  febrem  typhoideam 
ostendit.  Ubi  res  ita  se  habet,  ratio  pariter  at¬ 
que  experientia  suadent  missionem  per  hirudines 
aut  per  cucurbitulas,  etsi  nullo  modo  his  solis 
confidendum  est.  Purgantia  autem  in  hoc 
morbo  putantur  a  quibusdam  corpus  irritare,  fe¬ 
bremque  accendere ;  etsi  ego  ex  valido  purgante 
remedio  dato  inter  ipsa  initia  nihil  mali,  sed  con¬ 
tra  plurimum  boni,  proficisci  vidi.  Optimum  ad 
id  medicamentum  esse  videtur  submurias  hydrar- 
gyri  ;  quod  commode  aut  cum  pulvere  j alapae, 

aut  cum  infuso  sennae  cum  tartrate  potassae,  con¬ 
jungitur  ;  ubi  per  se  parum  valet,  id  quod  inter¬ 
dum  accidit,  cum  alvus  multum  comprimitur. 
Utrum  vesicatoria  initio  hujus  morbi  valeant 
multum,  dubium  est ;  mihi  quidem  videntur  ma¬ 
gis  valere  in  morbo  vetustiore,  aut  ubi  inflamma¬ 
tio  paulum  se  remisit. 

Venio  nunc  ad  digitalem ,  de  cujus  utilitatibus 
in  hoc  morbo  scriptores  inter  se  parum  consentiunt. 
Has  vero  diversas  sententias  putarem  oriri  potius 
ex  compositione  medicamenti  modoque  dandi, 
quam  ex  facultatibus  ipsis  ;  si  quidem  nullum 
medicamentum  aut  citius  amittit  virtutes  suas, 
aut  magis  curam  studiumque  medici,  ubi  datur, 

postulat.  Digitalis  autem,  ut  inquit  Feuriar, 

\ 

“  affords  us  a  remedy  capable  of  reducing  the 
pulse,  without  pushing  evacuations  to  a  danger- 
ous  length  ;  hence  it  may  be  useful  in  Pleurisies, 
Peripneumonies,  and  all  inflammator y  diseases.” 

Huic  opinioni  vehementer  assentio,  quoniam  vidi 
hoc  medicamentum,  ut  in  multis  aliis  inflamma¬ 
tionibus,  ita  in  hac,  saepe  datum,  idque  tanto  com¬ 
modo,  ut  inflammationem  pulmonis  argumentum 
dissertationis  hujus  selegerim,  magis  ut  virtutes 
hujus  herbae  collaudarem,  quam  ut  aliquid  novi 
tam  trito  morbo  adjicerem.  Igitur  post  sangui¬ 
nis  missionem,  digitalem  nobilissimum  remedium 
esse  arbitror,  ut  per  quod  aucta  actio  cordis  et  ar¬ 
teriarum  citius  certiusque  cohibeatur,  febrisque 
imminuatur,  quam  per  aliud  aliquod.  Quidam 
tamen  a  digitali  abhorrent,  quam  periculosum 
admodum  medicamentum  judicant ;  sed  si  debita 
cura  adhibetur,  nunquam  nocet.  Modus  autem 
quo  hoc  saepissime  datum  vidi,  est  a  decem  ad 
quindecim  guttas  tincturae,  si  morbus  multum 
urget  aegerque  robustus  et  plenus  est,  ternis  qua- 
ternisve  horis,  ita  ut  simul  conjungeretur  cum 
quindecim  granis  vel  dimidia  drachma  sulphatis 
magnesiae.  Hoc  modo  alvus  soluta  servata  est. 

auctaque  actio  arteriarum  melius  cohibita ;  ad 
hoc,  pulvis  cum  grano  pulveris  digitalis  quinque- 
que  aut  sex  granis  pulveris  antimonialis  nocte 
dari  solebat.  Hac  ratione  pulsus  intra  triginta 
et  sex  vel  quadraginta  et  octo  horas  plerumque 
plurimum  repressus  est ;  simulque  haec  actio  se 
ostendit,  medicamentum  aut  intermissum  est, 
aut  minore  copia  datum,  sic  tamen  ut  actio  ejus 
perstaret,  neque  ullum  incommodum  plerumque 
ortum  est,  nisi  fortasse  nausea  vomitusque,  quae 
fere  facile  sublata  sunt  medicamentis  aromaticis  : 
simul  cum  digitali,  omnes  partes  sedantis  diaetae 
manifeste  idoneae  sunt. 

Medicamenta  vomitoria  a  quibusdam  in  hoc 
morbo  laudantur,  maxime  ubi  conjungitur  cum 
vitio  aliquo  jecineris ;  mihi  autem  videtur  usus 
vomitoriorum  periculosus  esse,  certe  donec  in¬ 
flammatio  paulum  se  remisit.  Tartras  antimo- 
nii  autem,  exigua  copia  saepeque  datus,  ita  ut 

perpetuam  nauseam  moveat,  atque  ita  auctam 
actionem  cohibeat,  plurimum  prodesse  potest. 

Memorandum  quoque  est  Tommasini,  Profes- 

'  /  • 

sorem  Italicum  satis  celebrem,  hoc  medicamen¬ 
tum  magna  copia  datum  laudasse,  nisi  fallor,  a 
quindecim  granis  ad  scrupulum  ;  quam  commode 
vero  tanta  copia  dari  possit,  nescio. 

Quod  ad  opium  pertinet,  quidam  putant  hoc 
semper  nocere  in  inflammatione  pulmonis ;  alii 
contra  multum  adjuvare  posse,  si  caute  datur.  In¬ 
ter  initia  autem  fortasse  nunquam  dari  debet ;  sub 

finem  vero,  ubi  tussis  molesta  superest,  ex  copia 

* 

acrimoniaque  muci  qui  in  bronchio  est,  opium 
non  modo  tuto  sed  summo  commodo  dari  potest. 
Etsi  non  multum  expectorantibus  medicamen¬ 
tis  in  hoc  morbo  confidendum  est,  tamen  quae¬ 
dam  rationes  sputi  movendi  non  debent  praeter¬ 
mitti.  Ad  hoc  vapor  ferventis  aquae  in  pulmo¬ 
nem  acceptus,  saepe  multum  adjuvat,  sic  tamen 

si  tussim  non  movet,  id  quod  interdum  facit. 
Ad  hoc,  misturae  oleosae  et  mucilaginosae,  ad  fau¬ 
ces  laevandas  tussimque  leniendam,  commode  sem- 
per  dantur. 

‘A  ’ Y  •  • ;  •  "tfj.  j  ■' 

Si  igitur  his  modis  morbus  sublatus  est,  sum¬ 
ma  cura  cavendum  est  ne  redeat ;  id  quod  in  ho- 

i 

minibus  robustis  plenisque,  et  juvenibus,  facere 

i 

saepe  solet.  Ad  hoc,  omnes  subitae  mutationes 
aeris  imprimis  fugiendae  sunt ; 

“  Fly,  if  you  can,  ali  violent  extremes 
Of  air ;  the  wholesome  is,  nor  moist  nor  dry. 

But,  as  the  power  of  choosing  is  denied 
To  half  mankind,  a  farther  task  ensues  ; 

How  best  to  mitigate  these  feli  extremes, 

How  breathe,  unhurt,  the  withering  element, 

Or  hazy  atmosphere.” 

Praeterea,  omnia  genera  intemperantiae  studio¬ 
se  vitanda  sunt.  Exercitatio  modica  esse  debet 

et  regularis.  Cibus  exiguus  convenit,  isque 
maxime  ex  tenuibus  jusculis  piscibusque,  et  iis 
similibus  ;  caro  per  aliquamdiu  fugienda  est,  po¬ 
tionesque  ardentes  et  vinolentae  cane  pejus  et 
angue  vitandae. 


FINIS. 

